LIETUVOS RESPUBLIKOS SEIMO

Laisvės kovų ir valstybės istorinės atminties komisija

PAPILDOMOS KOMISIJOS IŠVADA

DĖL LIETUVOS RESPUBLIKOS ATMINTINŲ DIENŲ ĮSTATYMO NR. VIII-397 1 STRAIPSNIO PAKEITIMO ĮSTATYMO

PROJEKTO NR. XIIIP-2912

2018-12-19 Nr. 147-P-4

Vilnius

1. Komisijos posėdyje dalyvavo: Komisijos nariai: Arūnas Gumuliauskas, Juozas Olekas, Juozas Imbrasas, Eugenijus Jovaiša, Vytautas Juozapaitis, Ričardas Juška, Jaroslav Narkevič, Arvydas Nekrošius, Irena Šiaulienė, Stasys Tumėnas, Povilas Urbšys, Emanuelis Zingeris, Seimo kanceliarijos patarėja Danguolė Stonytė, Seimo kanceliarijos vyriausioji specialistė Akvilė Raudeliūnienė.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komisijos nuomonė	Argumentai, pagrindžiantys nuomonę

str.	str. d.	p.
1.	Seimo kanceliarijos Teisės departamentas 2018-11-19	Įvertinę projekto atitiktį Konstitucijai, galiojantiems įstatymams, teisėkūros principams ir teisės technikos taisyklėms, atkreipiame dėmesį, kad projekto lyginamasis variantas tikslintinas teisės technikos požiūriu: įstatymo projekto lyginamajame variante viršutiniame dešiniajame lapo kampo vietoj žodžio „Projektas“ įrašytinas žodis „Projekto“, o žodis „Lyginamasis“ rašytinas mažąja raide.	Pritarti
2.	Europos teisės departamentas prie Lietuvos Respublikos teisingumo ministerijos 2018-11-30	Išnagrinėję Lietuvos Respublikos atmintinų dienų įstatymo Nr. VIII-397 1 straipsnio pakeitimo įstatymo projektą Nr. XIIIP-2912 (toliau – Projektas), pažymime, kad pastabų ar pasiūlymų dėl Projekto atitikties Europos Sąjungos teisei neturime.	Atsižvelgti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai

Eil. Nr.	Pasiūlymo teikėjas, data	Siūloma keisti	Pasiūlymo turinys	Komisijos nuomonė	Argumentai, pagrindžiantys nuomonę

str.	str. d.	p.
1.	Vytautas Navaitis 2018-11-26	Lietuvos pirmojo paminėjimo rašytiniame šaltinyje dieną, siejamą su 1009 metų kovo 9-osios įvykiais, įtraukti į Atmintinų dienų sąrašą ir vadinti ją taip: „Kovo 9-oji – LIETUVOS DIENA“	Iš dalies atsižvelgti

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pasiūlymo turinys	Komisijos nuomonė	Argumentai, pagrindžiantys nuomonę

str.	str. d.	p.
1.	Seimo narys Eugenijus Jovaiša 2018-12-13	1	2	8	Pakeisti įstatymo projekto Nr. XIIIP-2912 1 straipsnio 2 dalies 8 punktą, jį išdėstyti taip: „kovo 9-oji – Lietuvos pirmojo paminėjimo vardo diena;“.	Pritarti

6. Komisijos sprendimas ir pasiūlymai:

6.1. Sprendimas: iš esmės pritarti Lietuvos Respublikos atmintinų dienų įstatymo Nr. VIII-397 1 straipsnio pakeitimo įstatymo projektui Nr. XIIIP-2912 ir siūlyti pagrindiniam komitetui jį patobulinti atsižvelgiant į Seimo kanceliarijos Teisės departamento pastabas ir Seimo nario Eugenijaus Jovaišos pasiūlymą.

6.2. Pasiūlymai: pritarti Seimo nario Eugenijaus Jovaišos pasiūlymui, kad įstatymo projekto Nr. XIIIP-2912 1 straipsnio 2 dalies 8 punktas būtų išdėstytas taip: „Kovo 9-oji – Lietuvos vardo diena“.

7. Balsavimo rezultatai: pritarta bendru sutarimu.

8. Komisijos paskirti pranešėjai: Arūnas Gumuliauskas.

Komisijos pirmininkas	Arūnas Gumuliauskas